**נקודות ציון מרכזיות ללימוד פרק א' בשער הייחוד והאמונה**

(ע"פ הספר שער הייחוד והאמונה- עם שיעורי הרב יואל כאהן בהוצאת מעינותייך)

הנחת היסוד:

"וידעת היום והשבות אל לבבך כי ה' הוא האלוקים בשמים ממעל ועל הארץ מתחת אין עוד" (ואתחנן ד' לט')

* הבנת הציווי ע"פ הפשט: אין עוד אלוק מצוי בשמים ממעל ובמים שמתחת לארץ
* תמיהת אדמוה"ז: "וכי תעלה על דעתך.. שצריך להזהיר כ"כ והשבות אל לבבך?
* תשובת אדמוה"ז והבנת כל חלקי הפסוק ע"פ ההסבר המחודש
* ההבדל בין חובת הידיעה של אחדות ה' ע"פ פשט וע"פ אדמוה"ז והבנת האזהרה של הביטוי "והשבות אל לבבך"

ההוכחה:

"לעולם ה' דברך ניצב בשמים" (תהילים קיט' פט'), "יהי רקיע בתוך המים" (בראשית א' ו')

פרוש הבעש"ט:

* הדיבור האלוקי הוא המציאות היחידה שמהווה ומחיה את מציאות הרקיע, האותיות האלוקיות נמצאות ומלובשות בתוך השמים תמיד כדי להחיותם, כל רגע מאין ליש ממש
* הדיבור האלוקי נצחי וניצב לעולם כטבעו של דיבור אלוקי כפי שכתוב "ודבר אלוקינו יקום לעולם" (בתפילה). משמעות המילה לעולם היא שהדיבור האלוקי מתחדש כל רגע באופן תמידי והאותיות האלוקיות המתלבשות במאמר "יהי רקיע" אינן רק לצורך ההתהוות הראשונית של השמים אלא פעולת ההתהוות היא פעולה המתחדשת תמיד.
* על דרך השלילה, מה היה קורה לולא הדיבור האלוקי היה מתחדש כל העת? וההסבר: "אילו היו האותיות מסתלקות חו"ש.. היו כל השמים אין ואפס ממש והיו כלא היו כלל" (יש להסביר את הביטוי " היו כלא היו כלל")

הרחבה:

"אפילו ארץ הלזו הגשמית ובחינת דומם ממש" (פרק א')

הסבר אדמוה"ז:

* מתוך דוגמת הרקיע עולה כי אף כל הנבראים מציאותם, קיומם וחיותם מתחדשת בכל רגע רק מכח דבר ה' המתלבש בהם ואין להם שום מציאות עצמאית כלל. (הסבר דברי האר"י ז"ל בחינת הדומם)
* חיותם של הדומם ושל שאר הנבראים שלא מוזכרים בעשרה מאמרות שבתורה מתקבלת מכח דבר ה' ע"י: צרופים חילופי אותיות וגימטריות. כדוגמת שם אבן.
* ההבדל בין הדיבור האלוקי שבעשרה מאמרות לדיבור האלוקי המשתלשל ע"י צרופים וחילופי אותיות והשפעתם על גדרי הנבראים.
* משמעות וחשיבות שם הנברא בלשון הקדש- כלי לחיות האלוקית המהווה ומחיה את הדבר מאין ליש כל רגע ממש

**תרשים מסכם**